ประกาศสำนักงานคณะกรรมการนโยบายวิทยาศาสตร์ประกาศสำนักงานคณะกรรมการนโยบายวิทยาศาสตร์เทคโนโลยีและนวัตกรรมแห่งชาติเรื่อง โครงสร้างอำนาจหน้าที่ วิธีดำเนินงานและสถานที่ติดต่อเพื่อขอรับข้อมูลข่าวสารสำนักงานคณะกรรมการนโยบายวิทยาศาสตร์เทคโนโลยีและนวัตกรรมแห่งชาติพ.ศ. ๒๕๖๐[๑] อาศัยอำนาจตามความในมาตรา๗ (๑) (๒) และ (๓) แห่งพระราชบัญญัติข้อมูลข่าวสารของราชการ พ.ศ. ๒๕๔๐จึงประกาศโครงสร้าง อำนาจหน้าที่วิธีดำเนินงานและสถานที่ติดต่อเพื่อขอรับข้อมูลข่าวสารของสำนักงานคณะกรรมการนโยบายวิทยาศาสตร์เทคโนโลยีและนวัตกรรมแห่งชาติไว้ ดังต่อไปนี้ข้อ๑ ประกาศนี้เรียกว่า ประกาศสำนักงานคณะกรรมการนโยบายวิทยาศาสตร์เทคโนโลยีและนวัตกรรมแห่งชาติ เรื่อง โครงสร้าง อำนาจหน้าที่วิธีดำเนินงานและสถานที่ติดต่อเพื่อขอรับข้อมูลข่าวสารสำนักงานคณะกรรมการนโยบายวิทยาศาสตร์ เทคโนโลยีและนวัตกรรมแห่งชาติ พ.ศ. ๒๕๖๐ข้อ๒ ประกาศนี้ให้ใช้บังคับตั้งแต่วันถัดจากวันประกาศเป็นต้นไปข้อ๓ ให้ยกเลิกประกาศสำนักงานคณะกรรมการนโยบายวิทยาศาสตร์เทคโนโลยีและนวัตกรรมแห่งชาติ เรื่อง โครงสร้าง อำนาจหน้าที่วิธีดำเนินงานและสถานที่ติดต่อเพื่อขอรับข้อมูลข่าวสารสำนักงานคณะกรรมการนโยบายวิทยาศาสตร์ เทคโนโลยีและนวัตกรรมแห่งชาติ ลงวันที่๑ กุมภาพันธ์ พ.ศ. ๒๕๕๕ข้อ๔ สำนักงานคณะกรรมการนโยบายวิทยาศาสตร์เทคโนโลยีและนวัตกรรมแห่งชาติ มีอำนาจหน้าที่ และวิธีดำเนินงานดังนี้๔.๑สนับสนุนการทำงาน ของสภานโยบายวิจัยและนวัตกรรมแห่งชาติ๔.๒จัดทำร่างนโยบายและแผนระดับชาติว่าด้วยวิทยาศาสตร์ เทคโนโลยีและนวัตกรรมเสนอต่อสภานโยบายวิจัยและนวัตกรรมแห่งชาติเพื่อพิจารณา๔.๓จัดทำแผนการดำเนินงานของสำนักงานคณะกรรมการนโยบายวิทยาศาสตร์เทคโนโลยีและนวัตกรรมแห่งชาติ เสนอต่อคณะกรรมการบริหารสำนักงานคณะกรรมการนโยบายวิทยาศาสตร์เทคโนโลยีและนวัตกรรมแห่งชาติเพื่อให้ความเห็นชอบ๔.๔สนับสนุนและให้คำแนะนำการจัดทำแผนปฏิบัติการของหน่วยงานของรัฐ๔.๕ติดตามและรวบรวมผลการดำเนินงานตามแผนปฏิบัติการของหน่วยงานของรัฐและรายงานให้สภานโยบายวิจัยและนวัตกรรมแห่งชาติทราบ๔.๖จัดทำรายงานประจำปีนำเสนอต่อคณะกรรมการบริหารสำนักงานคณะกรรมการนโยบายวิทยาศาสตร์เทคโนโลยีและนวัตกรรมแห่งชาติ เพื่อนำเสนอต่อคณะรัฐมนตรี๔.๗จัดให้มีตัวชี้วัด ฐานข้อมูล ดัชนี และการศึกษาวิจัยนโยบายด้านวิทยาศาสตร์เทคโนโลยีและนวัตกรรมเพื่อใช้ประโยชน์ในการกำหนดนโยบายและแผนระดับชาติว่าด้วยวิทยาศาสตร์เทคโนโลยีและนวัตกรรม๔.๘จัดทำรายงานการติดตามและประเมินผลตามนโยบายและแผนระดับชาติว่าด้วยวิทยาศาสตร์เทคโนโลยีและนวัตกรรมเสนอต่อสภานโยบายวิจัยและนวัตกรรมแห่งชาติเพื่อนำเสนอต่อคณะรัฐมนตรี๔.๙ประสานงานและติดตามการพัฒนากำลังคนด้านวิทยาศาสตร์และเทคโนโลยีของประเทศให้เป็นไปตามนโยบายและแผนระดับชาติว่าด้วยวิทยาศาสตร์ เทคโนโลยีและนวัตกรรม๔.๑๐ปฏิบัติการอื่นใดตามที่สภานโยบายวิจัยและนวัตกรรมแห่งชาติหรือคณะกรรมการบริหารสำนักงานคณะกรรมการนโยบายวิทยาศาสตร์เทคโนโลยีและนวัตกรรมแห่งชาติมอบหมายในการจัดทำร่างนโยบายและแผนระดับชาติว่าด้วยวิทยาศาสตร์เทคโนโลยีและนวัตกรรมตามข้อ ๔.๒ ให้สำนักงานคณะกรรมการนโยบายวิทยาศาสตร์เทคโนโลยีและนวัตกรรมแห่งชาติรับฟังความคิดเห็นจากหน่วยงานของรัฐที่เกี่ยวข้องกับการดำเนินงานด้านวิทยาศาสตร์เทคโนโลยีและนวัตกรรม สำนักงานคณะกรรมการวิจัยแห่งชาติ ภาคเอกชนและภาคประชาชนประกอบด้วยรายงานและข้อมูลตามข้อ๔.๖ ๔.๗ และ ๔.๘ ให้สำนักงานคณะกรรมการนโยบายวิทยาศาสตร์เทคโนโลยีและนวัตกรรมแห่งชาติเปิดเผยหรือเผยแพร่ตามสมควรข้อ๕ โครงสร้างและการจัดองค์กรของสำนักงานคณะกรรมการนโยบายวิทยาศาสตร์เทคโนโลยีและนวัตกรรมแห่งชาติ มีดังนี้๕.๑กลุ่มยุทธศาสตร์นโยบายนวัตกรรม ประกอบด้วย๕.๑.๑ด้านนโยบายและยุทธศาสตร์ชาติ๕.๑.๒ด้านประสานการขับเคลื่อนการปฏิรูป๕.๑.๓ศูนย์ข้อมูลและการคาดการณ์เทคโนโลยี๕.๒กลุ่มยุทธศาสตร์เศรษฐกิจฐานใหม่ ประกอบด้วย๕.๒.๑ด้านเขตเศรษฐกิจนวัตกรรม๕.๒.๒ด้านธุรกิจนวัตกรรมรายใหม่๕.๒.๓ด้านพัฒนากำลังคนสะเต็ม๕.๓กลุ่มยุทธศาสตร์นวัตกรรมเพื่ออุตสาหกรรม ประกอบด้วย๕.๓.๑ด้านเครือข่ายนวัตกรรมและเทคโนโลยี๕.๓.๒ด้านอุตสาหกรรม ๔.๐๕.๓.๓ด้านการต่างประเทศและนโยบายการทูตวิทยาศาสตร์๕.๓.๔ด้านยุทธศาสตร์และการงบประมาณ๕.๔กลุ่มพัฒนาองค์กร ประกอบด้วย๕.๔.๑ด้านบริหารองค์กร๕.๔.๒ด้านพัฒนาองค์กรและระบบงาน๕.๕หน่วยตรวจสอบภายในข้อ๖ สถานที่ติดต่อเพื่อขอรับข้อมูลข่าวสารของสำนักงานคณะกรรมการนโยบายวิทยาศาสตร์เทคโนโลยีและนวัตกรรมแห่งชาติ ติดต่อได้ที่กลุ่มพัฒนาองค์กร เลขที่ ๓๑๙ อาคารจัตุรัสจามจุรี ชั้น ๑๔ ถนนพญาไท แขวงปทุมวันเขตปทุมวัน กรุงเทพมหานคร ๑๐๓๓๐ โทรศัพท์ ๐ ๒๑๖๐ ๕๔๓๒ โทรสาร ๐ ๒๑๖๐ ๕๔๓๘ประกาศ ณ วันที่ ๑สิงหาคม พ.ศ. ๒๕๖๐กิติพงค์ พร้อมวงค์เลขาธิการสำนักงานคณะกรรมการนโยบายวิทยาศาสตร์เทคโนโลยีและนวัตกรรมแห่งชาติปุณิกา/ภวรรณตรี/จัดทำ๖ กันยายน ๒๕๖๐[๑] ราชกิจจานุเบกษาเล่ม ๑๓๔/ตอนที่ ๖๘ ง/หน้า ๒๗/๓๑ สิงหาคม ๒๕๖๐